jkorsvik/nowiki_second_scrape_merged huggingface dataset:
Større enn kjærligheten

Større enn kjærligheten (originaltittel: The Man Who Played God) er et amerikansk drama fra 1931 regissert av John G. Adolfi med George Arliss i hovedrollen mot Bette Davis i en tidlig rolle.


== Sammendrag ==
Når han gir en privat forestilling for en tilreisende monark, blir konsert-pianist Montgomery Royle døv når en bombe blir detonert i forsøk på å myrde den utenlandske herskeren. Karrieren hans er over som et resultat av skaden, og Royle vender tilbake til New York City sammen med søsteren Florence, hans nære venn Mildred Miller, og hans betydelig yngre forlovede Grace Blair.
Montgomery oppdager at han kan lese på lepper, og han bruker dagene på å observere mennesker i Central Park fra leiligheten hans. Når han får vite om folks problemer, forsøker han å hjelpe dem anonymt. Han blir opptatt av spillet "å spille Gud" men hans handlinger er uten oppriktighet. En dag blir Montgomery vitne til en samtale mellom Grace og Harold Van Adam. 
Grace forteller den unge mannen at hun virkelig elsker ham, men ikke kan forlate Montgomery på grunn av hans handicap. Montgomery blir rørt av hennes raushet, konfronterer henne og avslutter forlovelsen, slik at hun kan følge hennes eget hjerte. Montgomery fortsetter å opptre som filantrop. Men holdningen hans har forandret seg. 


== Skuespillere ==
George Arliss as Montgomery Royle
Violet Heming as Mildred Miller
Bette Davis as Grace Blair
Andre Luguet as The King
Louise Closser Hale as Florence Royle
Donald Cook as Harold Van Adam
Ivan F. Simpson as Battle
Oscar Apfel as The Lip Reader
Charles E. Evans as The Doctor
Hedda Hopper as Mrs Alice Chittendon
William Janney as First Boy
Murray Kinnell as King's Aide


== Referanser ==


== Eksterne lenker ==
(en) Større enn kjærligheten på Internet Movie Database 
(sv) Større enn kjærligheten i Svensk Filmdatabas 
(da) Større enn kjærligheten i Danmark Nationale Filminstitut 
(fr) Større enn kjærligheten på Allociné 
(nl) Større enn kjærligheten på MovieMeter 
(en) Større enn kjærligheten på AllMovie 
(en) Større enn kjærligheten på Rotten Tomatoes
Krusflik

Krusflik (Chondrus crispus) er en rødalge som er vanlig langs norskekysten. Den inneholder store mengder alginater og har vært brukt for fremstilling av tykningsmidler.


== Utseende ==
Krusflik er en nokså liten rødalge, vanligvis mindre enn 20 centimeter høy. På farge er den oftest brunlig rød, men kan også være grønnlig, fiolett, brun, gulaktig eller nesten hvit. Den er ganske formrik, skuddene er gjerne forgreinet fire eller fem ganger og kan være ganske smale (2 millimeter brede) til noe bredere (opptil 15 millimeter). Brede former har en typisk, krusete ytterkant. Bladene er myke og litt læraktige.


== Livssyklus ==

Arten vokser fra fjæra og ned forholdsvis stort dyp. Arten kan klare seg med ganske lite sollys. Arten er to-kjønnet med separate, haploide (gametofytter) hunn- og hann-planter. Etter befruktningen spirer den diploide fasen (sporofytten) fra hunn-gametofytten. Denne kalles carposporofytt og produserer diploide carposporer, som spres og spirer til en diploid tetrasporofytt. Denne voker opp til en ny plante, det skjer en meiose og den frigjør haploide tetrasporer, som spirer til hann- og hunn-gametofytter. De to fasene ligner hverandre, men gametofytt-fasen har gjerne et litt blålig fargeskjær på skuddspissene, mens sporofytt-fasen utvikler sporehoper som kan sees som flekker på bladet.


== Utbredelse ==
Arten vokser langs kysten av det nordlige Atlanterhavet. Lang det nordlige Stillehavet vokser det former som enten er samme art eller nærtbeslektede arter.


== Bruk ==
Arten inneholder store mengder (over 50 % av tørrvekten) av polysakkaridet karragenan, som er et svært anvendelig tykningsmiddel i matvareindustrien. Den inneholder også omtrent 10 % av tørrvekten proteiner og 15% mineralstoffer. ved koking utvikler den en gelé som kan ta opp 20 til 100 ganger sin vekt i vann. I Irland og Skottland har arten tradisjonelt vært høstet og kokt i melk for å lage et produkt som ligner på tettemelk. I engelsktalende navn er arten gjerne kjent som "irish moss" på grunn av denne bruken.


== Referanser ==


== Eksterne lenker ==
(en) Krusflik – oversikt og omtale av artene i WORMS-databasen 
(en) Krusflik i Encyclopedia of Life 
(en) Krusflik i Global Biodiversity Information Facility 
(no) Krusflik hos Artsdatabanken 
(sv) Krusflik hos Dyntaxa 
(en) Krusflik hos ITIS 
(en) Krusflik hos NCBI 
(en) Kategori:Chondrus crispus – bilder, video eller lyd på Wikimedia Commons 
(en) Chondrus crispus – galleri av bilder, video eller lyd på Wikimedia Commons 
Chondrus crispus – detaljert informasjon på Wikispecies
Szabolcs-Szatmár-Bereg

Szabolcs-Szatmár-Bereg er et fylke (megye) i det nordøstlige Ungarn. Fylket ligger i statistikkregionen Észak-Alföld.
Fylket grenser mot Slovakia (regionen Košice), Ukraina (Zakarpattja oblast) og Romania (fylkene Bihor og Satu Mare). Ellers deler Szabolcs-Szatmár-Bereg grense med de ungarske fylkene Hajdú-Bihar og Borsod-Abaúj-Zemplén.
Administrasjonssenter er byen Nyíregyháza.


== Referanser ==


== Eksterne lenker ==
Offisielt nettsted 
(en) Szabolcs-Szatmár-Bereg County – kategori av bilder, video eller lyd på Commons
Hajdú-Bihar

Hajdú-Bihar er et fylke (megye) i det østlige Ungarn. Fylket ligger i statistikkregionen Észak-Alföld.
Fylket grenser mot Romania i sørøst (fylket Bihor). Ellers deler Hajdú-Bihar grense med de ungarske fylkene Szabolcs-Szatmár-Bereg, Borsod-Abaúj-Zemplén, Jász-Nagykun-Szolnok og Békés.
Administrasjonssenter er byen Debrecen.


== Referanser ==


== Eksterne lenker ==
Offisielt nettsted 
(en) Hajdú-Bihar County – kategori av bilder, video eller lyd på Commons
Fjærehinne

Fjærehinne (Porphyra umbilicalis) eller vanlig fjærehinne er en rødalge som er vanlig langs norskekysten. Arter i denne slekten brukes i matlaging, spesielt i østen.


== Utseende ==
Fjærehinne består av svært tynne, delvis gjennomsiktige, rødfiolette, 5-20 centimeter lange krusete blad som kan minne om tynn plastfolie. De er festet til underlaget i et sentralt festepunkt, og har gjerne folder og revner inn mot midten. Når de tørkes blir de ganske stive. Selv om fargen kan variere med årstiden er den ofte fra brunaktig purpur til olivengrønn. På eksponerte steder kan de danne tette puter på fjellet. Særlig på beskyttede steder kan vanlig fjærehinne forveksles med purpurfjærehinne (Porphyra purpurea) og (Porphyra lacinata). Ingen av forvekslingsartene er giftige. 


== Livssyklus ==
Bladene er haploide (gametofytter) som produserer hann- og hunnlige kjønnsceller på ulike individer. Etter befrukting produserer disse diploide sporer (kalt zygotosporer) som vokser opp til en diploid sporofytt, men denne fasen er ganske liten. Etter en meiose produserer den haploide sporer som spirer til nye gametofytter.


== Utbredelse ==
Arten er svært vidt utbredt og forekommer langs de fleste havområder. Den finnes på stein og fjell i fjæra, gjerne over rurbeltet. I Norge er den mest utbredt langs kysten fra vestlandet og nordover.


== Bruk ==
Denne arten har tradisjonelt vært brukt i Irland og Storbritannia til å lage et geleaktig produkt kalt laverbread, som man får ved å vaske og koke algen. Laverbread er en grønnlig masse med en østersaktig smak, blant annet på grunn av et høyt innhold av jod, som gjerne stekes. Det kan kjøpes i butikken sørvest i Wales. En lignende art brukes i Japan til å produsere nori-flak, som brukes blant annet til å pakke inn sushi. Etter 5–10 minutter koketid bør den være mør nok til å spises.


== Referanser ==


== Eksterne lenker ==
(en) fjærehinne – oversikt og omtale av artene i WORMS-databasen 
(en) fjærehinne i Encyclopedia of Life 
(en) fjærehinne i Global Biodiversity Information Facility 
(no) fjærehinne hos Artsdatabanken 
(sv) fjærehinne hos Dyntaxa 
(en) fjærehinne hos ITIS 
(en) fjærehinne hos NCBI 
(en) Kategori:Porphyra umbilicalis – bilder, video eller lyd på Wikimedia Commons 
(en) Porphyra umbilicalis – galleri av bilder, video eller lyd på Wikimedia Commons 
Porphyra umbilicalis – detaljert informasjon på Wikispecies
Jász-Nagykun-Szolnok

Jász-Nagykun-Szolnok er et fylke (megye) i det østlige Ungarn. Fylket ligger i statistikkregionen Észak-Alföld.
Jász-Nagykun-Szolnok deler grense med de ungarske fylkene Pest, Heves, Borsod-Abaúj-Zemplén, Hajdú-Bihar, Békés, Csongrád og Bács-Kiskun.
Administrasjonssenter er byen Szolnok.


== Referanser ==


== Eksterne lenker ==
Offisielt nettsted 
(en) Jász-Nagykun-Szolnok County – kategori av bilder, video eller lyd på Commons
Borsod-Abaúj-Zemplén

Borsod-Abaúj-Zemplén er et fylke (megye) i det nordøstlige Ungarn. Fylket ligger i statistikkregionen Észak-Magyarország.
Borsod-Abaúj-Zemplén deler grense med Slovakia (regionen Košice) i nord, samt med de ungarske fylkene Nógrád, Heves, Hajdú-Bihar og Szabolcs-Szatmár-Bereg.
Administrasjonssenter er byen Miskolc.


== Referanser ==


== Eksterne lenker ==
Offisielt nettsted 
(en) Borsod-Abaúj-Zemplén County – kategori av bilder, video eller lyd på Commons
Magnus Sirnes Hjellum

Magnus Sirnes Hjellum (født 3. februar 1994 i Haugesund) er en norsk mellom-/langdistanseløper som løper for IL Gular. I 2013 tok han gull på 5000m under junior-NM i Friidrett, samt gull på 1500m under junior-NM innendørsmesterskap i friidrett og på NM i terrengløp lang løype. 
Han har representert Norge i juniormesterskap i friidrett og terrengløp fire ganger. En gang i junior-EM i terrengløp i 2012 og tre ganger i nordisk mesterskap, derav en av dem endte i sølv på 5000m i Esbo i Finland.


== Referanser ==


== Eksterne lenker ==
Utøverprofil på Worldathletics
Heves (fylke)

Heves er et fylke (megye) i det nordøstlige Ungarn, mellom den høyre bredden av elva Tisza og Mátra- og Bükkfjellene. Fylket ligger i statistikkregionen Észak-Magyarország.
Heves deler grense med de ungarske fylkene Pest, Nógrád, Borsod-Abaúj-Zemplén og Jász-Nagykun-Szolnok.
Administrasjonssenter er byen Eger.


== Referanser ==


== Eksterne lenker ==
Offisielt nettsted 
(en) Heves County – kategori av bilder, video eller lyd på Commons
Bács-Kiskun

Bács-Kiskun er et fylke (megye) i det sørlige Ungarn. Fylket er det største i landet, og ligger i statistikkregionen Dél-Alföld.
Bács-Kiskun deler i vest grense med de ungarske fylkene Baranya, Tolna og Fejér, alle på den andre siden av Donau (Transdanubia). I nord er det grense mot Pest, i øst mot Jász-Nagykun-Szolnok, samt Csongrád som ligger på den motsatte bredden av elva Tisza.
Administrasjonssenter er byen Kecskemét.


== Referanser ==


== Eksterne lenker ==
Offisielt nettsted 
(en) Bács-Kiskun County – kategori av bilder, video eller lyd på Commons
Eliteserien i innebandy for menn 2017/18

Eliteserien i innebandy for menn 2017/18 var det øverste nivået i norsk innebandy for menn i 2017/18-sesongen.


== Tabellen ==


== Sluttspillet ==
Kvartfinalene og semifinalene ble spilt best av 5 kamper, mens finalen ble spilt som én kamp.


== Referanser ==


== Eksterne lenker ==
Offisielt nettsted
Eliteserien i innebandy for menn 2018/19

Eliteserien i innebandy for menn 2018/19 var det øverste nivået i norsk innebandy for menn i 2018/19-sesongen.


== Tabellen ==


== Sluttspillet ==
Kvartfinalene og semifinalene ble spilt best av 5 kamper, mens finalen ble spilt som én kamp.


== Referanser ==


== Eksterne lenker ==
Offisielt nettsted
Eliteserien i innebandy for menn 2019/20

Eliteserien i innebandy for menn 2019/20 var det øverste nivået i norsk innebandy for menn i 2019/20-sesongen. Sluttspillet og kvalifiseringen til Eliteserien 2020/21 ble avlyst grunnet Koronavirusutbruddet.


== Tabellen ==


== Referanser ==


== Eksterne lenker ==
Offisielt nettsted
Békés

Békés er et fylke (megye) i det sørøstlige Ungarn. Fylket ligger i statistikkregionen Dél-Alföld.
Békés deler grense med Romania (fylkene Arad og Bihor) i øst og sør, samt med de ungarske fylkene Hajdú-Bihar i nord og Csongrád  og Jász-Nagykun-Szolnok i vest.
Administrasjonssenter er byen Békéscsaba.


== Referanser ==


== Eksterne lenker ==
Offisielt nettsted 
(en) Békés County – kategori av bilder, video eller lyd på Commons
Fjæreblod

Fjæreblod (Hildenbrandia rubra) er en rødalge som er vanlig langs norskekysten. Arten ble opprinnelig beskrevet fra Nordlandskysten (Saltdal) , 


== Utseende ==
Selve algen er mikroskopisk, men kan sees som er blodrødt belegg på steiner og bergvegger rundt flomålet. Belegget er bare 0,2-0,5 millimeter tykt.


== Levevis ==
Arten vokser i fjæra, øverst oppe i fjæresonen der havet bare når på det høyeste. Den må dermed tåle å ligge tørrlagt mesteparten av døgnet. den kan også forekomme på dypere vann.


== Utbredelse ==
Arten forekommer i alle verdenshav.


== Referanser ==


== Eksterne lenker ==
(en) fjæreblod – oversikt og omtale av artene i WORMS-databasen 
(en) fjæreblod i Global Biodiversity Information Facility 
(no) fjæreblod hos Artsdatabanken 
(sv) fjæreblod hos Dyntaxa 
(en) fjæreblod hos NCBI 
(en) Kategori:Hildenbrandia rubra – bilder, video eller lyd på Wikimedia Commons 
Hildenbrandia rubra – detaljert informasjon på Wikispecies
Den siste kavaler

Den siste kavaler (originaltittel: Beau Brummel) er en amerikansk  stumfilm fra 1924 regissert av Harry Beaumont med John Barrymore og Mary Astor i hovedrollene. Filmen er en bearbeidelse av Clyde Finch sitt skuespill Beau Brummel fra 1890. Den ble nyinnspilt i 1954 som lydfilm av MGM med Stewart Granger i hovedrollen.
Filmen ble vurdert for norsk sensur 23.10.1924.


== Referanser ==


== Eksterne lenker ==
(en) Den siste kavaler på Internet Movie Database 
(en) Den siste kavaler på AllMovie 
(en) Den siste kavaler på Turner Classic Movies
Eliteserien i innebandy for menn 2020/21

Eliteserien i innebandy for menn 2020/21 var den 27. sesongen med øverste nivået i norsk innebandy for menn. Ligaen startet 12. september 2020, og siste kamp ble spilt 19. januar 2021 før norsk toppidrett ble stengt ned grunnet koronaviruspandemien. Norges Bandyforbund avlyste serien formelt 2. mars 2021 og Tunet kåret til seriemester etter prinsippet om gjennomsnittlig poeng per kamp. Siste 
Divisjonen vil kun bestå av de 11 beste lagene fra Eliteserien 2019/20, ettersom fjorårets kvalifisering ble avlyst grunnet koronaviruspandemien i 2019–2020.Laget som ender på siste plass var planlagt å rykke direkte ned til 1. divisjon 2021/22, men etter at serien ble avbrutt bestemte Norges Bandyforbund at det ikke skulle gjennomføres nedrykk. Tre lag fra 1. divisjon 2020/21 vil spille om en ledige plass hvis mulig, slik at Eliteserien igjen vil komme opp på 12 lag.


== Tabellen ==


== Lagene ==


== Sluttspillet ==


== Referanser ==


== Eksterne lenker ==
Offisielt nettsted
Japansk drivtang

Japansk drivtang (Sargassum muticum) er en brunalge som er innført til norskekysten. Denne frittdrivende arten ble først observert i Norge i 1988 .


== Utseende ==
Arten er brun og har tynne, fint forgreinede, opptil 2 meter lange greiner, skuddspissene har små (2-3 millimeter), gassfylte flyteblærer.


== Livssyklus ==
Arten starter sin utvikling som en fastsittende alge, men etter hvert brekker greinene gjerne av og driver fritt mens de fortsetter å leve og vokse. Skuddene er ettårige.


== Utbredelse ==
Arten er hjemmehørende i Stillehavet ved Japan. I Europa ble den først observert i Sør-England i 1972, det antas at den har blitt innført med en sending av japanske stillehavsøsters (Crassostrea gigas). I Norge ble den først funnet på Sørlandskysten i 1988, per 2018 har den spredt seg nord til Møre og Romsdal. Arten blir vurdert som en innført art med svært høyt invasjonspotensial og høy økologisk effekt, blant annet fordi store mengder råtnende skudd om høsten kan forårsake et oksygenfritt miljø på havbunnen .


== Referanser ==


== Eksterne lenker ==
(en) Japansk drivtang – oversikt og omtale av artene i WORMS-databasen 
(en) Japansk drivtang i Encyclopedia of Life 
(en) Japansk drivtang i Global Biodiversity Information Facility 
(no) Japansk drivtang hos Artsdatabanken 
(sv) Japansk drivtang hos Dyntaxa 
(en) Japansk drivtang hos ITIS 
(en) Japansk drivtang hos NCBI 
(en) Kategori:Sargassum muticum – bilder, video eller lyd på Wikimedia Commons 
(en) Sargassum muticum – galleri av bilder, video eller lyd på Wikimedia Commons 
Sargassum muticum – detaljert informasjon på Wikispecies
Hva en kvinne tilgir

Hva en kvinne tilgir, (originaltittel: Love 'Em and Leave 'Em, også Hvad en kvinde tilgir) er en amerikansk stum spillefilm fra 1926 med Evelyn Brent, Lawrence Gray og Louise Brooks i hovedrollene og regi av Frank Tuttle. Filmens forelegg er  skuespillet «Love 'Em and Leave 'Em» av George Abbott bearbeidet av Townsend Martin og John V. A. Weaver.
Abbott og Weavers teaterstykke ble igjen filmatisert i 1929 med Clara Bow, Jean Arthur og James Hall i hovedrollene.


== Handling ==
Mame har tatt vare på søsteren Janie etter at moren deres døde. Mame er den mest ansvarlige av dem, men Janie er ofte på fest og har det gøy. Bill, som er bosatt i nærheten av dem, er forelsket i Mame. Alle tre arbeider i samme varehus. Lem, en skurk bosatt i samme bygård, anbefaler et ulovlig pengespill som Janie ikke kan motstå, og hun stjeler penger fra butikken hun arbeider i for å delta i spillet.
Mames kreative ideer på jobben har feilaktig blitt kreditert Bill, og han får større muligheter i butikken. Når Mame reiser på ferie, forsøker Janie å forføre Bill. I mellomtiden kommer Mame tilbake tidlig, og får øye på Bill som kysser søsteren hennes. I tillegg har Janies pengespill gjort at hun tapte åtti dollar. Lem overbeviser henne om å satse det siste av pengene hennes for å vinne tilbake pengene sine. Men hun blir svindlet for alle pengene hun vinner, noe som også fører til problemer når butikken oppdager de forvunnede pengene.


== Rolleliste ==
Evelyn Brent som Mame Walsh
Lawrence Gray som Bill Billingsley.
Louise Brooks som Janie Walsh.
Osgood Perkins som Lem Woodruff.


== Referanser ==


== Eksterne lenker ==
(en) Hva en kvinne tilgir på Internet Movie Database 
(nl) Hva en kvinne tilgir på MovieMeter 
(en) Hva en kvinne tilgir på AllMovie
Liutpert

Liutpert var konge i Det langobardiske kongerike fra 700 til 702 med et avbrudd i 701. Han etterfulgte sin far Cunincpert og de tilhørte det bayerske dynasti.


== Bakgrunn ==
Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok Germania fra 98 e. Kr. og de ble av ham betegnet som dyktige krigere. På Liutperts tid var de etablert som herskere over store deler av Italia i det vakum som hadde oppstått etter Vestromerrikets fall på 470-tallet og østgoternes knusende nederlag rundt 550. Det langobardiske riket i Italia varte fram til slutten av det 8. århundre.


== Det første regjeringsåret ==
Liutpert var mindreårig da faren Cunincpert døde i 700. Hertug Ansprand av Asti ble utnevnt til regent. Det oppsto strid om kongemakten etter Cunincperts død, og Ragimpert som var hertug av Torino angrep Ansprand og hans allierte, hertug Rotarit av Bergamo tidlig i 701. Ragimpert vant og avsatte kong Liutpert etter bare åtte måneders regjeringstid. Ragimpert var sønn av den tidligere kong Godepert (regjerte 661-662) som var bror til Liutperts farfar Perctarit som regjerte sammen med Godepert 661-662 og alene 671-688.


== Det andre regjeringsåret ==
Ragimpert døde allerede samme år som han ble konge, i 701. Han hadde innsatt sin sønn Aripert II som medkonge og denne overtok makten. Liutperts medspillere hertugene Ansprand og Rotarit handlet raskt og fikk Aripert II avsatt og fengslet. Liutpert ble på nytt innsatt som konge.
Aripert II klarte å rømme fra fengslet og fikk samlet sine styrker. Han beseiret Ansprand i Pavia og fikk Liutpert arrestert. Ansprand flyktet til Comacina, en øy i Comosjøen med en festning hvor også Liuperts far Cunincpert hadde søkt tilflukt under Alahis’ opprør i 688. Han slo også hertug Rotarit og fikk Liupert drept, angivelig druknet i et bad, i 702.Det er ingen direkte kilder til hans gravlegging, men sannsynligvis ble han gravlagt i San Salvatore-kirken (Basilica del Santissimo Salvatore) i Pavia som ble oppført av hans oldefar Aripert I i 657 og hvor også hans far Cunincpert er gravlagt.


== Referanser ==


== Kilder ==
Cornelius Tacitus (1968). Agricola og Germania. Aschehoug & Co. 
Paulus Diaconus (1897). Langobardernes Historie (dansk). Oversatt av Gustav Bang. Selskabet for historiske kildeskrifters oversættelse. 


== Eksterne lenker ==
Origo Gentis Langobardum, engelsk og latinsk tekst
Paulus Diaconus, Historia Langobardum, engelsk tekst
Metrobrotica

Metrobrotica er en slekt av biller som tilhører familiegruppen bladbiller (Chrysomelidae). Det er kjent én art .


== Utseende ==


== Utbredelse ==
Arten er utbredt i den neotropiske økosonen (Peru, Bolivia).


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Trådbladbiller, Galerucinae Latreille, 1802
stamme usikker
slekten Metrobrotica Bechyné, 1958
Metrobrotica geometrica (Erichson, 1847)


== Referanser ==


== Litteratur ==


== Eksterne lenker ==
(en) Metrobrotica i Global Biodiversity Information Facility
Romanita

Romanita er en slekt av biller som tilhører familiegruppen bladbiller (Chrysomelidae). Det er kjent 5 arter .


== Utseende ==


== Utbredelse ==
Artene er utbredt i den neotropiske økosonen.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Trådbladbiller, Galerucinae Latreille, 1802
stamme usikker
slekten Romanita Bechyné, 1958
Romanita amazonica Bechyne, 1958
Romanita fasciata (Weise, 1921)
Romanita maculipennis Bechyne, 1958
Romanita ornata Bechyne, 1958
Romanita vittata Bechyne, 1958


== Referanser ==


== Litteratur ==


== Eksterne lenker ==
(en) Romanita i Global Biodiversity Information Facility
Parabrotica

Parabrotica er en slekt av biller som tilhører familiegruppen bladbiller (Chrysomelidae). Det er kjent 3 arter .


== Utseende ==


== Utbredelse ==
Artene er utbredt i den neotropiske økosonen (Peru).


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Trådbladbiller, Galerucinae Latreille, 1802
stamme usikker
slekten Parabrotica Bechyné & Bechyné, 1961
Parabrotica decolor Bechyne & Bechyne, 1961
Parabrotica litura (Weise, 1921)
Parabrotica subtilis (Weise, 1921)


== Referanser ==


== Litteratur ==


== Eksterne lenker ==
(en) Parabrotica i Global Biodiversity Information Facility
Some & Cos Forlag

Some & Cos Forlag var et norsk forlag som eksisterte fra 1923 til det ble oppkjøpt av Aschehoug i 1933. Forlaget hadde hovedvekt på oversatt skjønnlitteratur, særlig fra engelskspråklige land. Blant annet utga forlaget en serie med Shakespeare-oversettelser og var Martha Ostensos norske forlag.Grunnleggeren og forlagssjefen Sigurd Some (1889–1984) hadde tidligere arbeidet i Aschehoug 1915–1919, og fortsatte i Aschehoug fra 1933 til 1955; de tre siste årene som forlagssjef.


== Referanser ==